
****

**МАЛ, АМЬТНЫ ЭМ, ТЭЖЭЭЛИЙН НЭМЭЛТИЙН ТУХАЙ ХУУЛИЙН ХЭРЭГЦЭЭ, ШААРДЛАГЫГ УРЬДЧИЛСАН ТАНДАН СУДАЛГААНЫ ТАЙЛАН**

**УЛААНБААТАР ХОТ**

**2024 он**

**НЭГ. ЕРӨНХИЙ ЗҮЙЛ**

Хууль тогтоомжийн хэрэгцээ, шаардлагыг урьдчилан тандан судлах ажлын зорилт: Тодорхой асуудлыг шийдвэрлэх зохицуулалтын хувилбарыг тодорхойлж, эерэг болон сөрөг талыг харьцуулан судалсны үндсэн дээр үр нөлөөг урьдчилан тооцож, уг асуудлыг шийдвэрлэх үр дүнтэй хувилбарыг хууль санаачлагчид санал болгоход оршино.

Эм, эмнэлгийн хэрэгслийн тухай хууль анх 1998 онд батлагдсан бөгөөд 2010 онд шинэчлэн найруулж, 2011-2022 онуудад нийт 7 удаа нэмэлт, өөрчлөлт оруулсан. Үүнд:

1. 2011 оны 01 дүгээр сарын 20;
2. 2012 оны 08 дугаар сарын 17;
3. 2012 оны 12 дугаар сарын 20;
4. 2015 оны 12 дугаар сарын 04;
5. 2018 оны 11 дүгээр сарын 15;
6. 2020 оны 08 дугаар сарын 28;
7. 2023 оны 01 дүгээр сарын 06.

Гэсэн хэдий ч энэхүү хууль хэрэгжих хугацаанд тодорхой зарим зохицуулалтыг боловсронгуй болгох хэрэгцээ, шаардлага байсаар байна.

**Мал, амьтны эм, тэжээлийн нэмэлтийн тухай хуулийн төслийн хэрэгцээ, шаардлагын урьдчилсан тандан судалгааг** Засгийн газрын 2016 оны 59 дүгээртогтоолын нэгдүгээр хавсралтын дагуу хийлээ.

**ХОЁР. УРЬДЧИЛАН ТАНДАН СУДЛАХ АЖЛЫН ҮЕ ШАТ**

**Мал, амьтны эм, тэжээлийн нэмэлтийн тухай** хуулийн төсөл боловсруулах хэрэгцээ, шаардлагыг Хууль тогтоомжийн хэрэгцээ, шаардлагыг урьдчилан тандан судлах аргачлалын[[1]](#footnote-1) /цаашид Аргачлал гэх/ 2.1-д заасан 7 үе шатаар тандан судлах үнэлгээг хийж гүйцэтгэлээ. Үүнд:

1. Асуудалд дүн шинжилгээ хийх;
2. Асуудлыг шийдвэрлэх зорилгыг томъёолсон байдал;
3. Асуудлыг зохицуулах хувилбар, эерэг сөрөг талыг харьцуулах;
4. Хувилбаруудын үр нөлөөг тандах;
5. Хувилбаруудыг харьцуулсан дүгнэлт;
6. Олон улсын болон бусад улсын хууль эрх зүйн зохицуулалттай харьцуулсан байдал;
7. Зөвлөмж;

**Мал, амьтны эм, тэжээлийн нэмэлтийн тухай хуулийн** төсөлд мал эмнэлгийн эм, биобэлдмэл, оношлуур, эмнэлгийн хэрэгсэл, эмжүүлсэн тэжээлийн зөвшөөрөл, бүртгэл, үйлдвэрлэл, баталгаажуулалт, худалдаа, хангамж, хэрэглээ, хяналтыг цогцоор тусгах үүднээс өнөөгийн зохицуулалтад суурилан энэхүү тандан судлах үнэлгээг гүйцэтгэсэн болно.

**ГУРАВ. АСУУДАЛД ДҮН ШИНЖИЛГЭЭ ХИЙСЭН БАЙДАЛ:**

Одоо мөрдөж байгаа Эм, эмнэлгийн хэрэгслийн тухай хуульд хүний эмнэлгийн зориулалттай эм, түүний дотор уламжлалт эм, биобэлдмэл, оношлуур, эмнэлгийн хэрэгсэл, биологийн идэвхт бүтээгдэхүүнийг үйлдвэрлэх, импортлох, экспортлох, хадгалах, худалдах, түгээх, хэрэглэх, хянах үйл ажиллагаатай холбогдсон харилцааг зохицуулалтыг нарийн тусгагдсан бөгөөд мал эмнэлгийн эмийн салбарын зохицуулалт дүйцүүлэх байдлаар тусгагдсан нь учир дутагдалтай зохицуулсан.

Мөн дараах зохицуулалт огт тусгагдаагүй байна. Үүнд:

1.Мал, амьтны эрүүл мэндийн асуудал эрхэлсэн төрийн захиргааны төв байгууллага, Мал, амьтны эрүүл мэндийн асуудал хариуцсан төрийн захиргааны байгууллага болон мал эмнэлгийн эм зүйн үйл ажиллагаанд оролцогч хуулийн этгээдийн чиг үүргийн зохицуулалт тусгагдаагүй.

2.Монгол Улсын Засгийн газрын 2021 оны 378 дугаар тогтоолоор мэргэжлийн хяналтын төв болон орон нутгийн байгууллагын мал эмнэлгийн улсын байцаагч нарыг Мал, амьтны эрүүл мэндийн асуудал эрхэлсэн төрийн захиргааны төв байгууллагад шилжүүлсэн ч өнөөгийн хүчин төгөлдөр мөрдөгдөж байгаа Эм, эмнэлгийн хэрэгслийн тухай хуульд мал эмнэлгийн эм, эмнэлгийн хэрэгсэл, тэжээлийн нэмэлтийн хяналт шалгалтыг хэрэгжүүлэхтэй холбогдсон мал эмнэлгийн улсын байцаагчийн эрх үүрэг зохицуулагдаагүй байгаа нь үйл ажиллагааны хийдлийг үүсгэх эрсдэл бий болгож байна.

3.Мал эмнэлгийн эм, эмнэлгийн хэрэгсэл, тэжээлийн нэмэлтийн үйлдвэрлэл, төрөл, тоо хэмжээ нэмэгдэж, орчин үеийн дэвшилтэт технологи нэвтэрч, эм, эмнэлгийн хэрэгслийн хүртээмж сайжирч байгаа хэдий ч мал эмнэлгийн практикт бичил биетний эсрэг эмийн тэсвэржилт, малын эмийн үлдэц, малын эмийн зохисгүй хэрэглээ үүсэх эрсдэл нэмэгдэж байгаа тул зохицуулалтыг илүү боловсронгуй болгох шаардлагатай байна.

4.Мал, амьтны эрүүл мэндийг хамгаалах зорилгоор мал эмнэлгийн үйлчилгээний чанар, хүртээмжийг сайжруулахад эмийн зохистой хэрэглээ ихээхэн чухал. Нэг талаас малчид, мал бүхий иргэн, аж ахуй нэгж өөрсдөө дур мэдэн эм хэрэглэх, хэт дөвийлгөн сурталчилж буруу мэдээлэл түгээх, мал эмнэлгийн эмийн улсын бүртгэлд бүртгэгдээгүй эм, биобэлдмэлийг хэрэглэх зэрэг зөрчил гарсаар байна. Иймд эдгээр асуулдыг хуульчлах зайлшгүй шаардлага тулгарч байна.

Дэлхий дахинаа эмийн бүтээгдэхүүний үйлдвэрлэл хурдацтай хөгжиж байгаа нь мал эмнэлгийн эмчилгээ, оношилгооны шинэ дэвшилтэт технологи нэвтрүүлэх, чанар, аюулгүй байдлыг хангах, эмийн худалдаа, хангамж, эмийн бүртгэл, баталгаажуулалт, эмийн нэгдсэн цахим бүртгэлийг нэвтрүүлэх, эмийн зохистой хэрэглээ, төрөөс баримтлах зарчим, мансууруулах болон сэтгэцэд нөлөөт эмийн хяналт, мал эмнэлгийн эм, био бэлдмэл, оношлуур, эмнэлгийн хэрэгсэл, тэжээлийн нэмэлтийн зөвшөөрөл олгох, төрийн зохицуулалт болон хяналт, дархлаажуулалт зэрэг хууль, эрх зүйн зохицуулалтыг цогцоор нь тусгах хэрэгцээ бий болоод байна.

***3.1.Асуудлыг тодорхойлж шийдвэрлэх гэж байгаа тухайн асуудлын мөн чанар, цар хүрээг тогтоох:***

*Асуудал 1. Эмийн чанар аюулгүй байдал хангагдаагүй:*

* Мал эмнэлгийн эмийн нэгдсэн зохицуулалтгүй, хариуцлагыг тодорхойлоогүй
* Зохистой дадлын шаардлагуудын хэрэгжилт хангалтгүй
* Эм хангамжийн байгууллага чанар, аюулгүй байдлаа бүрэн хариуцахгүй.

*Асуудал 2.Эмийн зохисгүй хэрэглээ түгээмэл:*

* Иргэд, малчид, амьтан өмчлөгчийн мэдлэг хангалтгүй;
* Малын эмч нарын мэдлэг- эмийн үйлдэл, харилцан үйлчлэлийн талаарх дутмаг;
* Жороор эм олгодоггүй;
* Эмийг зах зээлд таниулах үйл ажиллагааг ёс зүйгүй, борлуулалтыг дэмжсэн хэлбэрээр явуулдаг.

*Асуудал 3. Эмийн хангамж хүртээмж жигд бус:*

* Хэрэгцээт эмийнхээ 100 гаруй хувь, биобэлдмэлийн 10 хувийг импортоор хангадаг;
* Эмийн худалдан авалтын зохион байгуулалт оновчгүйгээс тасалдал үүсэх явдал байсаар байна.

*Асуудал 4. Хуулийн нэр томьёоны тодорхойлолтод шинэ нэр томьёолол тусгах:*

* ”эмжүүлсэн тэжээл”
* “эмийн сэрэмжлүүлэг”
* “Бичил биетний тэсвэржилт”
* “Эмийн чанар”
* “Бичил биетний эсрэг эм”
* “Өсөлт идэвхжүүлэгч”
* “Шинжилгээний нийцэлт арга”
* “Скринингийн арга”
* “Баталгаажуулалтын арга”
* *“*Үйлдвэрлэлийн зохистой дадал”
* *”*дархлаажуулах бэлдмэл”

*Асуудал 5: Бичил биетний тэсвэржилтээс сэргийлэх, эмийн үлдэцээс сэргийлэх зохицуулалтгүй:*

* Бичил биетний тэсвэржилтээс сэргийлэх, тэсвэржсэн бичил биетнийг илрүүлэх, хянах үйл ажиллагаа нь эрсдэлийн үнэлгээ;
* Хүнсний бүтээгдэхүүн дэх мал эмнэлгийн эмийн үлдэцийн зөвшөөрөгдөх дээд хэмжээ.

***3.2.Тухайн асуудлаар эрх, хууль ёсны ашиг сонирхол нь хөндөгдөж байгаа нийгмийн бүлэг, иргэд, аж ахуйн нэгж, байгууллага, бусад этгээдийг тодорхойлох;***

*Мал эмнэлгийн боловсон хүчин:* Мал сүргийн эрүүл мэндийг хамгаалах, мал аж ахуйн гаралтай хүнсний болон хүнсний бус түүхий эд бүтээгдэхүүний эрүүл ахуй, ариун цэврийг хангахад нийт 9 төрийн болон орон нутгийн мал эмнэлгийн байгууллага, 1 хувийн хэвшлийн байгууллагуудад нийт 3089 ажиллагсад ажиллаж байгаа бөгөөд үүнээс хувийн хэвшлийн нэгжүүдэд 1449 малын их, бага эмч ажиллаж байна.

*Хүснэгт 7. Мал эмнэлгийн салбарын ажиллагсад:*

|  |  |  |
| --- | --- | --- |
| № | Төрийн болон орон нутгийн байгууллагууд | Ажиллагсад |
| 1 | Хүнс, хөдөө аж ахуй, хөнгөн үйлдвэрийн яам | 3 |
| 2 | Мал эмнэлгийн ерөнхий газар | 44 |
| 3 | Аймаг, нийслэлийн газар, лаборатори | 457 |
| 4 | Биокомбинат ТӨААУҮГ | 254 |
| 5 | Сум, дүүргийн мал эмнэлгийн тасаг | 674 |
| 6 | Улсын мал эмнэлэг, ариун цэврийн төв лаборатори | 52 |
| 7 | Мал эмнэлгийн эмийн сорилт баталгаажуулалтын лаборатори | 28 |
| 8 | Мал эмнэлгийн биотехнологийн их сургууль | 40 |
| 9 | Мал эмнэлгий хүрээлэн | 88 |
| 10 | Хувийн мал эмнэлгийн үйлчилгээний нэгж | 1449 |
| Нийт | | 3089 |

*Эх сурвалж: Мал эмнэлгийн ерөнхий газар*

Улсын хэмжээнд 2022 оны байдлаар 22 аймаг, нийслэлд Хувийн мал эмнэлгийн үйлчилгээний 1038 нэгжид 797 их, 426 бага эмч ажиллаж, малын эрүүл мэндийг хамгаалах арга хэмжээг гардан хэрэгжүүлж байна.

*Хүснэгт 8. Хувийн хэвшлийн Мал эмнэлгийн нэгжийн ажиллагсад /2022 оны байдлаар/:*

|  |  |  |  |  |  |
| --- | --- | --- | --- | --- | --- |
| № | Аймгийн нэр | МЭҮН тоо | Ажиллаж буй эмчийн тоо | | |
| МЭҮН-д ажиллаж байгаа малын их эмч | МЭҮН-д ажиллаж байгаа малын бага эмч | Нийт малын эмчийн тоо |
| 1 | Архангай | 41 | 44 | 40 | 84 |
| 2 | Баян-Өлгий | 61 | 10 | 51 | 61 |
| 3 | Баянхонгор | 49 | 46 | 41 | 87 |
| 4 | Булган | 55 | 48 | 14 | 62 |
| 5 | Говь-Алтай | 56 | 25 | 31 | 56 |
| 6 | Говьсүмбэр | 10 | 9 | 3 | 12 |
| 7 | Дархан-Уул | 11 | 9 | 4 | 13 |
| 8 | Дорноговь | 31 | 38 | 1 | 39 |
| 9 | Дорнод | 52 | 18 | 7 | 25 |
| 10 | Дундговь | 38 | 48 | 8 | 56 |
| 11 | Завхан | 51 | 38 | 26 | 64 |
| 12 | Орхон | 7 | 9 | 4 | 13 |
| 13 | Өвөрхангай | 48 | 37 | 12 | 49 |
| 14 | Өмнөговь | 36 | 30 | 9 | 39 |
| 15 | Сүхбаатар | 58 | 61 | 19 | 80 |
| 16 | Сэлэнгэ | 47 | 33 | 18 | 51 |
| 17 | Төв | 92 | 62 | 34 | 96 |
| 18 | Увс | 72 | 39 | 23 | 62 |
| 19 | Ховд | 44 | 27 | 17 | 44 |
| 20 | Хөвсгөл | 89 | 60 | 28 | 88 |
| 21 | Хэнтий | 74 | 81 | 28 | 109 |
| 22 | Нийслэл | 16 | 25 | 8 | 33 |
| Дүн | | 1038 | 797 | 426 | 1223 |

*Эх сурвалж: Мал эмнэлгийн ерөнхий газар*

Хувийн мал эмнэлгийн үйлчилгээний нэгжийг ажлын ачааллыг тооцон үзэхэд нэг мал эмнэлгийн үйлчилгээний нэгжид 67.0 мянган толгой мал, нэг малын эмчид 44.2 мянган толгой мал тус тус ногдож байна.

*Биокомбинат ХХК:*Биокомбинат УТҮГ нь 1923 онд байгуулагдсан ба 1973 онд Унгар Улсын техник, эдийн засгийн тусламжтайгаар бүрэн шинэчлэлт хийгдэж малын халдварт болон гоц халдварт өвчнөөс урьдчилан сэргийлэх вакцин, биобэлдмэл болон оношлогооны бэлдмэл үйлдвэрлэн ажиллаж байна.

Тус үйлдвэр нь дотоодын цэргээр хамгаалуулсан “Улсын онц чухал обьект” бөгөөд нийт 12.8 га газрыг хамарсан газарт 37 обьект, барилга байгууламж ашиглагдаж, нийтдээ 250 гаруй ажиллагсадтай үйл ажиллагаа явуулж байна. Биокомбинат үйлдвэр нь жилдээ улсын захиалга даалгавраар улсын төсвөөс нийт 10.0-12.0 тэрбум төгрөгийн санхүүжилт авч 44 нэр төрлийн 120,000-130,000 литр малын шингэн вакцин болон биобэлдмэл, 18.0-25.0 сая тун хатаасан вакцин, биобэлдмэл үйлдвэрлэдэг.

*Улсын Мал Эмнэлэг Ариун Цэврийн Төв Лаборатори (УМЭАЦТЛ):* Тус лаборатори нь Монгол Улсын Мал, амьтны эрүүл мэндийн тухай хууль болон Малын эрүүл мэндийн талаар талаар төрөөс баримтлах бодлого, чиглэлийг хэрэгжүүлэх, улсын хэмжээнд мал, амьтны элдэв өвчин, хордлогыг оношлох, гадаад, дотоодын зах зээлд борлуулах мал, амьтны гаралтай түүхий эд, бүтээгдэхүүн болон хашаа байр, тэжээл, ус, хөрс, ургамалд ариун цэвэр, эрүүл ахуйн үзлэг, шинжилгээ хийж дүгнэлт гаргах, баталгаажуулан гэрчилгээ олгох, орон нутгийн  мал эмнэлгийн шинжилгээний байгууллагуудыг арга зүйн удирдлагаар хангах зорилготой.

* Мал, амьтны гоц халдварт өвчнийг биоаюулгүй нөхцлийн дор оношлох, тандах, дүгнэлт гаргах, оношийг шаардлагатай үед олон улсын лавлагаа лабораториор баталгаажуулах;
* Мал, амьтны халдварт, паразиттах, халдваргүй өвчин, хордлогыг оношлох, тандан судлах, мал сүргийг эрүүлжсэний баталгаа гаргах, мал эмнэлгийн урьдчилан сэргийлэх ажлын үр дүнд лабораторийн аргаар хяналт тавих, малын өвчний гаралтад шалтгаалах гадаад орчны хүчин зүйлийг тогтоох, дүгнэлт гаргах;
* Хөдөө аж ахуйн гаралтай түүхий эд, бүтээгдэхүүнд эрүүл ахуй, ариун цэврийн магадлан шинжилгээ, мал, амьтны эд эрхтэн, тэжээл, үр тариа, хүнсний ногоо, жимс, ус, хөрс, ургамалд биохими, мөөгөнцөр, цацраг, хор судлал, эм, химийн бодисын үлдэгдлийн, бэлчээрийн ургамал, ус, өвс, тэжээл, малын байранд эрүүл ахуйн шинжилгээ хийж үзүүлэлтүүдийг тогтоох, чанарын үнэлгээ өгөх, баталгаажуулах;
* Малын өвчний гаралт, тархалт, онош, мал, амьтны гаралтай бүтээгдэхүүний эрүүл ахуйн үзүүлэлтийн талаар холбогдох байгууллагыг байнгын мэдээллээр хангах, мал, амьтны өвчин, хордлогоос сэргийлэх талаар олон нийтэд мэдээлэх, сэрэмжлүүлэх, мэргэжил арга зүйн зөвлөлгөө өгөх;
* Мал эмнэлгийн лаборатори, мал аж ахуйн бүтээгдэхүүний бэлтгэл, худалдаа, үйлдвэрлэлийн аж ахуйн дэргэдэх лабораторийн шинжлэгч нарт сургах, дадлагажуулах, арга зүйгээр хангах, нарийн мэргэжлийн чиглэлээр богино хугацааны дамжаа, семинар, зөвлөлгөөн зохион байгуулах;
* Эрхэлсэн асуудлаар хөрөнгө оруулалт хийх, шинжлэх ухаан, технологийн болон болон технологи нэвтрүүлэх төсөл, хөтөлбөр хэрэгжүүлэх, мэргэжил арга зүйн зөвлөгөө өгөх, судалгаа хийх, бүтээл хэвлүүлэх.

Тус лаборатори нь 2009 оноос хойш гоц халдварт өвчний оношлогоо тандалтын, халдварт, паразиттах өвчний оношлогоо тандалтын, хүнсний эрүүл ахуй үлдэгдлийн шинжилгээний, байгаль орчноос шалтгаалах өвчний оношлогоо-тандалтын, санхүү аж ахуйн гэсэн 5 тасагтай, нарийн мэргэжлийн 18 лабораторитой, шинжилгээ судалгаанд 386 төрлийн багаж төхөөрөмж, 640 нэрийн оношлуур, урвалж бодис, 450 нэрийн туслах хэрэглэгдэхүүнийг ашиглан, үндсэн үйл ажиллагааг явуулж байна.

УМЭАЦТЛ нь 1999, 2001, 2003, 2005, 2007, 2010, 2015, 2019 ондуудад олон улсын болон үндэсний стандартын байгууллагаар итгэмжлэгдсэн.

Мал, амьтны гаралтай хүнсний болон хүнсний бус түүхий эд бүтээгдэхүүний эрүүл ахуй ариун цэврийн баталгаажулалт, мал эмнэлгийн оношлогоо, шинжилгээг УМЭАЦТЛ болон аймаг, нийслэлийн 22 лаборатори, аймаг, нийслэлийн томоохон зах, худалдааны төвийн 37, нийт 50 гаруй лабораториуд үйл ажиллагаа явуулж байна.

Малын эмийн үлдэгдлийн чиглэлээр Улсын мал эмнэлгийн ариун цэврийн төв лабораторит шинжилгээг олон улсад зөвшөөрөгдсөн арга зүйн дагуу хийж байна.

Зураг 4. Мал эмнэлгийн сүлжээ лабораториудын байршил:



Монгол улсын хэмжээнд экспортын болон олон хүн төвлөрсөн хот суурин газрын хэрэгцээний мал аж ахуйн гаралтай хүнсний бүтээгдэхүүнийн эрүүл ахуй, ариун цэвэр, эмийн болон химийн бодисын үлдэгдлийг хянах, шинжилгээ хийх үүргийг УМЭАЦТЛ, орон нутгийн мал эмнэлгийн лаборатори өвчний оношлогоо, эрүүл ахуй, ариун цэврийн баталгаажуулалтыг хариуцан ажиллаж байна.

УМЭАЦТЛ-д 2000 онд үлдэгдлийн шинжилгээний лаборатори, 2003 онд Олон улсын атомын энергийн агентлагийн төслөөр нянгийн өсөлтийг саатуулах, фермент холбоот эсрэг биемийн урвалаар малын эмийн үлдэгдлийг тодорхойлох, 2004 онд KOICA байгууллагаас авч хэрэгжүүлсэн “Мал эмнэлгийн эрүүл ахуйн лабораторийн шинжилгээний чадавхийг сайжруулах” төслийн хүрээнд өндөр мэдрэмжит шингэний хроматографи (HPLC) болон бусад багаж, тоног төхөөрөмж, эм урвалжаар хангагдаж, малын гаралтай бүтээгдэхүүнд үлдэгдэл илрүүлэх шинжилгээг тогтмол хийж байна.

*Мал эмнэлгийн эмийн сорилт баталгаажуулалтын улсын лаборатори (МЭЭСБУЛ):*Монгол улсад үйлдвэрлэгдэж, импортлогдож, шинээр зохион бүтээгдэж буй мал амьтны гоц халдварт, халдварт, паразиттах болон халдваргүй өвчнөөс урьдчилан сэргийлэх, эмчлэх, оношлох эм, биобэлдмэл, эмийн түүхий эдэд хими, биологи, вирусологи, бактериологи, паразитологийн сорилт шинжилгээ хийж, сорилтын дүн, баталгаажуулалтын дүгнэлт, тохирлын гэрчилгээ олгох эрх бүхий нарийн мэргэжлийн байгууллага юм.

Лабораторийн зорилго нь мал эмнэлгийн зориулалтаар үйлдвэрлэгдэж, импортлогдож, зохион бүтээгдэж буй эм, биобэлдмэл, эмийн түүхий эдэд чанарын шалгалт хийх, мал эмнэлгийг чанартай баталгаатай эм, биобэлдмэлээр хангах төрийн бодлогыг дэмжихэд оршино.

Лабораторийн үндсэн чиг үүрэг:

* Төрөөс эмийн талаар баримтлах бодлогыг хэрэгжүүлж Монгол улсын мал эмнэлгийн ажил үйлчилгээг фармакопейн шаардлага хангасан, эм, биобэлдмэлээр тасралтгүй хангахад дэмжлэг үзүүлэх;
* Малын эмийн салбарын бодлогыг хэрэгжүүлэхэд нарийн мэргэжлийн үйлчилгээ үзүүлэх;
* Малын эмийн шалгалтанд чанарын удирлагын тогтолцоог нэвтрүүлэх, хэрэгжүүлэх;
* Шинээр зохион бүтээгдэж байгаа болон нийлүүлэгдэж буй эм, биобэлдмэлийн чанар аюулгүй байдал, стандартын төсөлд санал оруулах.

Лабораторийн Баталгаажуулалтын алба болон Сорилтын лаборатори нь анх 2004 онд MNS ISO/IEC 17025 болон MNS ISO/IEC 17065 стандартын дагуу шалгуулж итгэмжлэгдэж лабораторийн эрх авсан бөгөөд 2007 болон 2009, 2017 онуудад дахин итгэмжлэгдэж итгэмжлэлийн хүрээний тодорхойлолтын дагуу малын эм, биобэлдмэл, эмийн түүхий эдэд сорилт, баталгаажуулалт гүйцэтгэж байна.

Олон улсын фармакопей-8 боть, Монгол улсын фармакопей-2 боть /185 өгүүлэл/, 60 Монгол улсын стандарт, Дагалдах НТББ-ийн хүрээнд шинжилгээ, баталгаажуулалтыг явуулж байна.

*Мал Эмнэлгийн Хүрээлэн (МЭХ):* Мал эмнэлгийн хүрээлэн нь Монгол улсын мал эмнэлгийн шинжлэх ухааны цорын ганц байгууллагын хувьд мал, амьтны гоц халдварт, халдварт, паразиттах болон халдваргүй өвчнүүдийн оношлогоо, эмчилгээ, урьдчилан сэргийлэх арга хэмжээг шинжлэх ухааны үндэстэй боловсруулах, үндэсний технологи бүхий шинэ эм, биобэлдмэл зохион бүтээх, мал эмнэлгийн арга хэмжээг боловсронгуй болгох, шинэ технологи, арга, аргачлал боловсруулах, үйлдвэрлэлд нэвтрүүлэх замаар мал сүргийг эрүүлжүүлэх зорилгын хүрээнд онолын болон хавсарга судалгааны ажил гүйцэтгэж ирлээ.

Одоо тус хүрээлэн нь Халдварт өвчин, дархлаа судлал, Вирус судлал, Эрүүл ахуй, ариун цэвэр, Эмгэг  судлал, Молекул генетикийн лаборатори, Хачиг, шавж, эгэл биетэн  судлал, Гельминт судлалын лаборатори, Малын бодис  солилцоо, биохимийн лаборатори, Үржлийн эмгэг,  даавар  судлалын лаборатори, Төлийн  физиологи, эмгэг судлалын лаборатори, Эм, хор судлалын лаборатори гэсэн нийт 11 лаборатори, Захиргаа, аж  ахуйн  нэгж, туршлагын жижиг амьтны Вивар, Биобэлдмэлийн цех,  туслах аж ахуй бүхий бүтэцтэйгээр  ажиллаж байна.

*Аймаг, нийслэлийн мал эмнэлгийн лаборатори (МЭЛ)* нь мал, амьтаны өвчнийг лабораторийн аргаар оношлох, тандан судлах болон мал, амьтны гаралтай түүхий эд, бүтээгдэхүүнд ариун цэврийн шинжилгээ хийж дүн, дүгнэлт гаргах үүрэгтэй.

Иймд Мал, амьтны эрүүл мэндийн асуудал эрхэлсэн төрийн захиргааны төв байгууллага, Мал, амьтны эрүүл мэндийн асуудал хариуцсан төрийн захиргааны байгууллага болон мал эмнэлгийн эм зүйн үйл ажиллагаанд оролцогч хуулийн этгээдийн чиг үүргийн зохицуулалтгүй байна.

Эм барих үйл ажиллагаа эрхлэх үйл ажиллагааг мал эмнэлгийн Хувийн хэвшлийн мал эмнэлгийн үйлчилгээний нэгж Малын эмийн санд ажиллаж буй итгэмжлэл бүхий малын их эмч гүйцэтгэж байна.

Улсын хэмжээнд 22 аймаг, нийслэл, 330 сум 6 дүүршийн Хувийн мал эмнэлгийн үйлчилгээний 1038 нэгжид 1223 их эмч хэрэгжүүлж байна.

Нийслэлд 49 эмийн сан, аймаг, нийслэлд 37, нийт улсын хэмжээнд 86 эмийн сан үйл ажиллагаа явуулж байна.

Вакцины 90 хувийг дотоодын үйлдвэрлэлээр, бусад эм, нян, шимэгчийн эсэрэг бэлдмэлийг 100 хувь импортоор худалдан хэрэглэж байна.

***ДӨРӨВ. АСУУДЛЫГ ШИЙДВЭРЛЭХ ЗОРИЛГЫГ ТОМЬЁОЛОХ***

**Мал, амьтны эм, тэжээлийн нэмэлтийн тухай** төсөл батлагдсааар мал эмнэлгийн эм, биобэлдмэл, оношлуур, эмнэлгийн хэрэгсэл, эмжүүлсэн тэжээлийн зөвшөөрөл, бүртгэл, үйлдвэрлэл, баталгаажуулалт, худалдаа, хангамж, хэрэглээ, хяналттай холбогдсон харилцааг зохицуулах эрх зүйн орчин бүрдэнэ. Иймд аргачлалын 4-т заасны дагуу асуудлыг шийдвэрлэх зорилгыг дараах байдлаар тодорхойлж байна:

Зорилго “Мал эмнэлгийн эмийн зохицуулалтын үйл ажиллагаанд оролцогч талуудын чиг үүрэг, хяналтын үүрэг илүү тодорхой болж, эмийн чанар, аюулгүй байдал, хангамж сайжирч, хүнсний аюулгүй байдлыг хангах”

**ТАВ. АСУУДЛЫГ ЗОХИЦУУЛАХ ХУВИЛБАРЫГ ТОГТООЖ, ЭЕРЭГ БОЛОН СӨРӨГ ТАЛЫГ ХАРЬЦУУЛАХ**

5.1.Асуудал зохицуулах хувилбаруудыг тогтоож, эерэг болон сөрөг талыг харьцуулан үзэх ажлын хүрээнд энэхүү аргачлалын Дөрөв дэх хэсэгт заасан зорилгыг биелүүлэхэд чиглэсэн зохицуулалтын хувилбаруудыг тогтооно. Зохицуулалтын дараах хувилбарууд байна:

|  |  |  |  |  |
| --- | --- | --- | --- | --- |
| **Хувилбар** | | **Зорилгод хүрэх байдал** | **Зардал, үр өгөөжийн харьцаа** | **Үр дүн** |
| 1 | Тэг хувилбар | Өнөөгийн тулгамдаад байгаа бэрхшээл хэвээр үргэлжлэх бөгөөд зорилгод хүрэх боломжгүй. | Нэмэлт зардал гарахгүй ч, сөрөг үр дагавар улам бүр нэмэгдэнэ. | Үр дүн сөрөг |
| 2 | Хэвлэл мэдээллийн хэрэгслээр ухуулга, сурталчилгаа хийх | Зорилгыг бүрэн хангахгүй | Зардал тодорхой хэмжээнд гарна. Асуудлыг үүсгэж байгаа гол шалтгааныг арилгахад нөлөөлж, сөрөг үр дагаварыг бүрэн бууруулж чадахгүй . | Тодорхой үр дүнд хүрнэ. |
| 3 | Зах зээлийн эдийн засгийн хэрэгслүүдийг ашиглан төрөөс зохицуулалт хийх | Мал эмнэлгийн эм, биобэлдмэл, оношлуур, эмнэлгийн хэрэгсэл, эмжүүлсэн тэжээлийн чанар, аюулгүй байдлын норм, стандарт, хяналтыг хөндлөнгийн нэгдсэн зохицуулалтын байгууллагын оролцоогүйгээр бүрэн хангаж чадахгүй | Тодорхой хэмжээний зардал гарна. Гэвч асуудлыг үүсгэж байгаа гол шалтгааныг арилгахад нөлөөлж, сөрөг үр дагаварыг бууруулж чадахгүй. | Дангаараа үр дүнд хүрэхгүй |
| 4 | Төрөөс санхүүгийн интервенци хийх |  | Тодорхой хэмжээний зардал гарна. Асуудлыг үүсгэж байгаа гол шалтгааныг арилгахад нөлөөлж, сөрөг үр дагаварыг бууруулж чадахгүй. | Үр дүнд хүрэхгүй |
| 5 | Захиргааны шийдвэр гаргах |  | Асуудлыг үүсгэж байгаа шалтгааныг арилгахад цогцоор нөлөөлж, сөрөг үр дагаварыг бүрэн бууруулж чадахгүй. | Тодорхой үр дүнд хүрнэ. |
| 6 | Хууль тогтоомжийн төсөл боловсруулах | Мал эмнэлгийн эм, биобэлдмэл, оношлуур, эмнэлгийн хэрэгсэл, эмжүүлсэн тэжээлийн зөвшөөрөл, бүртгэл, үйлдвэрлэл, баталгаажуулалт, худалдаа, хангамж, хэрэглээ, хяналттай холбогдсон харилцааг зохицуулахтодорхой болгосноор тэдгээрийн хүний эрүүл мэндэд үзүүлэх үр нөлөө, чанар аюулгүй байдал, талуудын хариуцлага өндөрсөнө. | Энэ хувилбар нь асуудлыг үүсгэж байгаа гол шалтгааныг шийдвэрлэхэд чухал нөлөө үзүүлэх боломжтой. | Үр дүнтэй |

Мал эмнэлгийн эм, биобэлдмэл, оношлуур, эмнэлгийн хэрэгсэл, эмжүүлсэн тэжээлийн хэрэглээтэй холбоотой асуудал нь Монгол Улсын Үндсэн хууль болон бусад хуульд заасан хүний салшгүй эрхийг хөндөж байгаа тул хууль тогтоомжийн төсөл боловсруулах хувилбарыг шууд сонголоо.

***ЗУРГАА. ЗОХИЦУУЛАЛТЫН ХУВИЛБАРЫН ҮР НӨЛӨӨГ ТАНДАН СУДЛАСАН БАЙДАЛ***

Хууль, тогтоомжийн тухай хуулийн 13, 14 дүгээр зүйл, Засгийн газрын 2016 оны 59 дүгээр тогтоолын 1 дүгээр хавсралтаар батлагдсан “Хууль тогтоомжийн хэрэгцээ, шаардлагыг урьдчилан тандан судлах аргачлал”-ын дагуу Эм, эмнэлгийн хэрэгслийн тухай хуулийн төслийн хэрэгцээ, шаардлагыг урьдчилан хүний эрх, эдийн засаг, нийгэм, байгаль орчинд үзүүлэх үр нөлөөг тандан судлахдаа аргачлалд заасан дор дурдсан суурь асуултуудыг ашиглана судалгааг хийлээ. (Хүснэгт 1, 2, 3, 4-т харуулав)

.

6.1. Хүний эрхэд үзүүлэх үр нөлөөний тандан судалгаа: /Хүснэгт 1/

|  |  |  |  |  |
| --- | --- | --- | --- | --- |
| Үзүүлэх үр  нөлөө | Холбогдох асуулт | Хариулт | | Тайлбар |
| 1. Хүний эрхийн суурь зарчмуудад нийцэж байгаа эсэх | 1.1. Ялгаварлан гадуурхахгүй ба тэгш байх | | | | |
| 1.1.1. Ялгаварлан гадуурхахыг хориглох эсэх; |  | Үгүй |  |
| 1.1.2. Ялгаварлан гадуурхсан буюу аль нэг бүлэгт давуу байдал үүсгэх эсэх; |  | Үгүй |  |
| 1.1.3. Тодорхой эмзэг бүлгийн нөхцөл байдлыг сайжруулах зорилгоор авч хэрэгжүүлэх арга хэмжээ бол олон улсын болон үндэсний хууль тогтоомжид заасан хүний эрхийн хэм хэмжээтэй нийцэж байгаа эсэх; |  | Үгүй |  |
| 1.2. Оролцоог хангах | | | | |
| 1.2.1. Зохицуулалтын хувилбарыг сонгохдоо оролцоог хангасан эсэх, ялангуяа эмзэг бүлэг, цөөнхийн оролцох боломжийг бүрдүүлсэн эсэх; | Тийм |  |  |
| 1.2.2. Зохицуулалтыг бий болгосноор эрх, хууль ёсны ашиг сонирхол нь хөндөгдөж байгаа, эсхүл хөндөгдөж болзошгүй иргэдийг тодорхойлсон эсэх; | Тийм |  |  |
| 1.3.Хууль дээдлэх зарчим ба сайн засаглал, хариуцлага | | | | |
| 1.3.1. Зохицуулалтыг бий болгосноор хүний эрхийг хөхиүлэн дэмжих, хангах, хамгаалах явцад ахиц дэвшил гарах эсэх; |  | Үгүй |  |
| 1.3.2. Зохицуулалтын хувилбар нь хүний эрхийн Монгол Улсын олон улсын гэрээ, хүний эрхийг хамгаалах механизмийн талаар НҮБ-аас өгсөн зөвлөмжид нийцэж байгаа эсэх; | Тийм |  |  |
| 1.3.3. Хүний эрхийг зөрчигчдөд хүлээлгэх хариуцлагыг тусгах эсэх; |  | Үгүй |  |
| 2. Хүний эрхийг  хязгаарласан зохицуулалт агуулсан эсэх | 2.1. Зохицуулалт нь хүний эрхийг хязгаарлах тохиолдолд энэ нь хууль ёсны ашиг сонирхолд нийцсэн эсэх; |  | Үгүй |  |
| 2.2. Хязгаарлалт тогтоох нь зайлшгүй эсэх; |  | Үгүй |  |
| 3. Эрх агуулагч | 3.1. Зохицуулалтын хувилбарт хамаарах бүлгүүд буюу эрх агуулагчдыг тодорхойлсон эсэх; | Тийм |  |  |
| 3.2. Эрх агуулагчдыг эмзэг байдлаар нь ялгаж тодорхойлсон эсэх; |  | Үгүй |  |
| 3.3. Зохицуулалтын хувилбар нь энэхүү эмзэг бүлгийн нөхцөл байдлыг харгалзан үзэж, тэдний эмзэг байдлыг дээрдүүлэхэд чиглэсэн эсэх; |  | Үгүй |  |
| 3.4. Эрх агуулагчдын, ялангуяа эмзэг бүлгийн ялгаатай хэрэгцээг тооцсон мэдрэмжтэй зохицуулалтыг тусгах эсэх (хөгжлийн бэрхшээлтэй, үндэстний цөөнх, хэлний цөөнх, гагцхүү эдгээрээр хязгаарлахгүй); |  | Үгүй |  |
| 4. Үүрэг хүлээгч | 4.1. Үүрэг хүлээгчдийг тодорхойлсон эсэх; | Тийм |  |  |
| 5. Жендэрийн  эрх тэгш байдлыг хангах тухай хуульд нийцүүлсэн эсэх | 5.1. Жендэрийн үзэл баримтлалыг тусгасан эсэх; |  | Үгүй |  |
| 5.2. Эрэгтэй, эмэгтэй хүний тэгш эрх, тэгш боломж, тэгш хандлагын баталгааг бүрдүүлэх эсэх; |  | Үгүй |  |

6.2. Эдийн засагт үзүүлэх үр нөлөөний тандан судалгаа: /Хүснэгт 2/

|  |  |  |  |  |
| --- | --- | --- | --- | --- |
| Үзүүлэх үр  нөлөө | Холбогдох асуулт | Хариулт | | Тайлбар |
| 1. Дэлхийн зах зээл дээр өрсөлдөх чадвар | 1.1. Дотоодын аж ахуйн нэгж болон гадаадын хөрөнгө оруулалттай аж ахуйн нэгж хоорондын өрсөлдөөнд нөлөө үзүүлэх эсэх; |  | Үгүй |  |
|  | Үгүй |  |
| 1.2. Хил дамнасан хөрөнгө оруулалтын шилжилт хөдөлгөөнд нөлөө үзүүлэх эсэх (эдийн засгийн байршил өөрчлөгдөхийг оролцуулан); |  | Үгүй |  |
| 1.3. Дэлхийн зах зээл дээрх таагүй нөлөөллийг монголын зах зээлд орж ирэхээс хамгаалахад нөлөөлж чадах эсэх; | Тийм |  |  |
| 2. Дотоодын зах зээлийн өрсөлдөх чадвар болон тогтвортой байдал | 2.1. Хэрэглэгчдийн шийдвэр гаргах боломжийг бууруулах эсэх |  | Үгүй |  |
| 2.2. Хязгаарлагдмал өрсөлдөөний улмаас үнийн хөөрөгдлийг бий болгох эсэх; |  | Үгүй |  |
| 2.3. Зах зээлд шинээр орж ирж байгаа аж ахуйн нэгжид бэрхшээл, хүндрэл бий болгох эсэх; |  | Үгүй |  |
| 2.4. Зах зээлд шинээр монополийг бий болгох эсэх; |  | Үгүй |  |
| 3. Аж ахуйн нэгжийн үйлдвэрлэлийн болон захиргааны зардал | 3.1. Зохицуулалтын хувилбарыг хэрэгжүүлснээр аж ахуйн нэгжид шинээр зардал үүсэх эсэх; |  | Үгүй |  |
| 3.2. Санхүүжилтийн эх үүсвэр олж авахад нөлөө үзүүлэх эсэх; |  | Үгүй |  |
| 3.3. Зах зээлээс тодорхой бараа бүтээгдэхүүнийг худалдан авахад хүргэх эсэх; |  | Үгүй |  |
| 3.4. Бараа бүтээгдэхүүний борлуулалтад ямар нэг хязгаарлалт, эсхүл хориг тавих эсэх; |  | Үгүй |  |
| 3.5. Аж ахуйн нэгжийг үйл ажиллагаагаа зогсооход хүргэх эсэх; |  | Үгүй |  |
| 4. Мэдээлэх үүргийн улмаас үүсч байгаа захиргааны зардлын ачаалал | 4.1. Хуулийн этгээдэд захиргааны шинж чанартай нэмэлт зардал (Тухайлбал, мэдээлэх, тайлан гаргах г.м) бий болгох эсэх; |  | Үгүй |  |
| 5. Өмчлөх эрх | 5.1. Өмчлөх эрхийг (үл хөдлөх, хөдлөх эд хөрөнгө, эдийн бус баялаг зэргийг) хөндсөн зохицуулалт бий болох эсэх; |  | Үгүй |  |
| 5.2. Өмчлөх эрх олж авах, шилжүүлэх болон хэрэгжүүлэхэд хязгаарлалт бий болгох эсэх; |  | Үгүй |  |
| 5.3. Оюуны өмчийн (патент, барааны тэмдэг, зохиогчийн эрх зэрэг) эрхийг хөндсөн зохицуулалт бий болгох эсэх; |  | Үгүй |  |
| 6. Инноваци болон судалгаа шинжилгээ | 6.1. Судалгаа шинжилгээ, нээлт хийх, шинэ бүтээл гаргах асуудлыг дэмжих эсэх; |  | Үгүй |  |
| 6.2. Үйлдвэрлэлийн шинэ технологи болон шинэ бүтээгдэхүүн нэвтрүүлэх, дэлгэрүүлэхийг илүү хялбар болгох эсэх; |  | Үгүй |  |
| 7. Хэрэглэгч болон гэр бүлийн төсөв | 7.1. Хэрэглээний үнийн түвшинд нөлөө үзүүлэх эсэх |  | Үгүй |  |
| 7.2. Хэрэглэгчдийн хувьд дотоодын зах зээлийг ашиглах боломж олгох эсэх; |  | Үгүй |  |
| 7.3. Хэрэглэгчдийн эрх ашигт нөлөөлөх эсэх; |  | Үгүй |  |
| 7.4. Хувь хүний/гэр бүлийн санхүүгийн байдалд (шууд буюу урт хугацааны туршид) нөлөө үзүүлэх эсэх; |  | Үгүй |  |
| 8. Тодорхой бүс нутаг, салбарууд | 8.1. Тодорхой бүс нутагт буюу тодорхой нэг чиглэлд ажлын байрыг шинээр бий болгох эсэх; |  | Үгүй |  |
| 8.2. Тодорхой бүс нутагт буюу тодорхой нэг чиглэлд ажлын байр багасгах чиглэлээр нөлөө үзүүлэх эсэх; |  | Үгүй |  |
| 8.3. Жижиг, дунд үйлдвэр, эсхүл аль нэг салбарт нөлөө үзүүлэх эсэх; |  | Үгүй |  |
| 9. Төрийн захиргааны байгууллага | 9.1. Улсын төсөвт нөлөө үзүүлэх эсэх; |  | Үгүй |  |
| 9.2. Шинээр төрийн байгууллага байгуулах, эсхүл төрийн байгууллагад бүтцийн өөрчлөлт хийх шаардлага тавигдах эсэх; |  | Үгүй |  |
| 9.3. Төрийн байгууллагад захиргааны шинэ чиг үүрэг бий болгох эсэх; |  | Үгүй |  |
| 10. Макро эдийн засгийн хүрээнд | 10.1. Эдийн засгийн өсөлт болон ажил эрхлэлтийн байдалд нөлөө үзүүлэх эсэх; |  | Үгүй |  |
| 10.2. Хөрөнгө оруулалтын нөхцөлийг сайжруулах, зах зээлийн тогтвортой хөгжлийг дэмжих эсэх; |  | Үгүй |  |
| 10.3. Инфляци нэмэгдэх эсэх; |  | Үгүй |  |
| 11. Олон улсын харилцаа | 11.1. Монгол Улсын олон улсын гэрээтэй нийцэж байгаа эсэх; | Тийм |  |  |

 5.3. Нийгэмд үзүүлэх үр нөлөөний тандан судалгаа: /Хүснэгт 3/

|  |  |  |  |  |
| --- | --- | --- | --- | --- |
| Үзүүлэх үр  нөлөө | Холбогдох асуулт | Хариулт | | Тайлбар |
| 1. Ажил эрхлэлтийн байдал, хөдөлмөрийн зах зээл | 1.1. Шинээр ажлын байр бий болох эсэх; |  | Үгүй |  |
| 1.2. Шууд болон шууд бусаар ажлын байрны цомхотгол бий болгох эсэх; |  | Үгүй |  |
| 1.3. Тодорхой ажил мэргэжлийн хүмүүс болон хувиараа хөдөлмөр эрхлэгчдэд нөлөө үзүүлэх эсэх; | Тийм |  |  |
| 1.4. Тодорхой насны хүмүүсийн ажил эрхлэлтийн байдалд нөлөөлөх эсэх; |  | Үгүй |  |
| 2. Ажлын стандарт, хөдөлмөрлөх эрх | 2.1. Ажлын чанар, стандартад нөлөөлөх эсэх; | Тийм |  |  |
| 2.2. Ажилчдын эрүүл мэнд, хөдөлмөрийн аюулгүй байдалд нөлөөлөх эсэх; | Тийм |  |  |
| 2.3. Ажилчдын эрх, үүрэгт шууд болон шууд бусаар нөлөөлөх эсэх; |  |  |  |
| 2.4. Шинээр ажлын стандарт гаргах эсэх; |  | Үгүй |  |
| 2.5. Ажлын байранд технологийн шинэчлэлийг хэрэгжүүлэхтэй холбогдсон өөрчлөлт бий болгох эсэх; |  | Үгүй |  |
| 3. Нийгмийн тодорхой бүлгийг хамгаалах асуудал | 3.1. Шууд болон шууд бусаар тэгш бус байдал үүсгэх эсэх; |  | Үгүй |  |
| 3.2. Тодорхой бүлэг болон хүмүүст сөрөг нөлөө үзүүлэх эсэх. Тухайлбал, эмзэг бүлэг, хөгжлийн бэршээлтэй иргэд, ажилгүй иргэд, үндэстний цөөнхөд гэх мэт; |  | Үгүй |  |
| 3.3. Гадаадын иргэдэд илэрхий нөлөөлөх эсэх; |  | Үгүй |  |
| 4. Төрийн удирдлага, сайн засаглал, шүүх эрх мэдэл, хэвлэл мэдээлэл, ёс суртахуун | 4.1. Засаглалын харилцаанд оролцогчдод нөлөөлөх эсэх; |  | Үгүй |  |
| 4.2. Төрийн байгууллагуудын үүрэг, үйл ажиллагаанд нөлөөлөх эсэх; | Тийм |  |  |
| 4.3. Төрийн захиргааны албан хаагчдын эрх, үүрэг, харилцаанд нөлөөлөх эсэх; |  | Үгүй |  |
| 4.4. Иргэдийн шүүхэд хандах, асуудлаа шийдвэрлүүлэх эрхэд нөлөөлөх эсэх; |  | Үгүй |  |
| 4.5. Улс төрийн нам, төрийн бус байгууллагын үйл ажиллагаанд нөлөөлөх эсэх; |  | Үгүй |  |
| 5. Нийтийн эрүүл мэнд, аюулгүй байдал | 5.1. Хувь хүн/нийт хүн амын дундаж наслалт, өвчлөлт, нас баралтын байдалд нөлөөлөх эсэх; |  | Үгүй |  |
| 5.2. Зохицуулалтын хувилбарын улмаас үүсэх дуу чимээ, агаар, хөрсний чанарын өөрчлөлт хүн амын эрүүл мэндэд сөрөг нөлөө үзүүлэх эсэх; |  | Үгүй |  |
| 5.3. Хүмүүсийн амьдралын хэв маяг (хооллолт, хөдөлгөөн, архи, тамхины хэрэглээ)-т нөлөөлөх эсэх; |  | Үгүй |  |
| 6. Нийгмийн хамгаалал, эрүүл мэнд, боловсролын систем | 6.1. Нийгмийн үйлчилгээний чанар, хүртээмжид нөлөөлөх эсэх; |  | Үгүй |  |
| 6.2. Ажилчдын боловсрол, шилжилт хөдөлгөөнд нөлөөлөх эсэх; |  | Үгүй |  |
| 6.3. Иргэдийн боловсрол (төрийн болон хувийн хэвшлийн боловсрролын байгууллага) олох, мэргэжил эзэмших, давтан сургалтад хамрагдахад сөрөг нөлөө үзүүлэх эсэх; |  | Үгүй |  |
| 6.4. Нийгмийн болон эрүүл мэндийн үйлчилгээ авахад сөрөг нөлөө үзүүлэх эсэх; |  | Үгүй |  |
| 6.5. Их, дээд сургуулиудын үйл ажиллагаа, өөрийн удирдлагад нөлөөлөх эсэх; |  | Үгүй |  |
| 7. Гэмт хэрэг, нийгмийн аюулгүй байдал | 7.1. Нийгмийн аюулгүй байдал, гэмт хэргийн нөхцөл байдалд нөлөөлөх эсэх; |  | Үгүй |  |
| 7.2. Хуулийг албадан хэрэгжүүлэхэд нөлөөлөх эсэх; |  | Үгүй |  |
| 7.3. Гэмт хэргийн илрүүлэлтэд нөлөө үзүүлэх эсэх; |  | Үгүй |  |
| 7.4. Гэмт хэргийн хохирогчид, гэрчийн эрхэд сөрөг нөлөө үзүүлэх эсэх; |  | Үгүй |  |
| 8. Соёл | 8.1. Соёлын өвийг хамгаалахад нөлөө үзүүлэх эсэх; |  | Үгүй |  |
| 8.2. Хэл, соёлын ялгаатай байдал бий болгох эсэх, эсхүл уг ялгаатай байдалд нөлөөлөх эсэх; |  | Үгүй |  |
| 8.3. Иргэдийн түүх, соёлоо хамгаалах оролцоонд нөлөөлөх эсэх; |  | Үгүй |  |

6.4. Байгаль орчинд үзүүлэх үр нөлөөний тандан судалгаа: /Хүснэгт 4/

|  |  |  |  |  |
| --- | --- | --- | --- | --- |
| Үзүүлэх үр  нөлөө | Холбогдох асуулт | Хариулт | | Тайлбар |
| 1. Агаар | 1.1. Зохицуулалтын хувилбарын үр дүнд агаарын бохирдлыг нэмэгдүүлэх эсэх; |  | Үгүй |  |
| 2. Зам тээвэр, түлш, эрчим хүч | 2.1. Тээврийн хэрэгслийн түлшний хэрэглээг нэмэгдүүлэх/бууруулах эсэх; |  | Үгүй |  |
| 2.2. Эрчим хүчний хэрэглээг нэмэгдүүлэх эсэх; |  | Үгүй |  |
| 2.3. Эрчим хүчний үйлдвэрлэлд нөлөө үзүүлэх эсэх; |  | Үгүй |  |
| 2.4. Тээврийн хэрэгслийн агаарын бохирдлыг нэмэгдүүлэх эсэх; |  | Үгүй |  |
| 3. Ан амьтан, ургамлыг хамгаалах | 3.1. Ан амьтны тоо хэмжээг бууруулах эсэх; |  | Үгүй |  |
| 3.2. Ховордсон болон нэн ховор амьтан, ургамалд сөргөөр нөлөөлөх эсэх; |  | Үгүй |  |
| 3.3. Ан амьтдын нүүдэл, суурьшилд сөргөөр нөлөөлөх эсэх; |  | Үгүй |  |
| 3.4. Тусгай хамгаалалттай газар нутагт сөргөөр нөлөөлөх эсэх; |  | Үгүй |  |
| 4. Усны нөөц | 4.1. Газрын дээрх ус болон гүний ус, цэвэр усны нөөцөд сөргөөр нөлөөлөх эсэх; |  | Үгүй |  |
| 4.2. Усны бохирдлыг нэмэгдүүлэх эсэх; |  | Үгүй |  |
| 4.3. Ундны усны чанарт нөлөөлөх эсэх; |  | Үгүй |  |
| 5. Хөрсний бохирдол | 5.1. Хөрсний бохирдолтод нөлөө үзүүлэх эсэх; |  | Үгүй |  |
| 5.2. Хөрсийг эвдэх, ашиглагдсан талбайн хэмжээг нэмэгдүүлэх эсэх; |  | Үгүй |  |
| 6. Газрын ашиглалт | 6.1. Ашиглагдаагүй байсан газрыг ашиглах эсэх; |  | Үгүй |  |
| 6.2. Газрын зориулалтыг өөрчлөх эсэх; |  | Үгүй |  |
| 6.3. Экологийн зориулалтаар хамгаалагдсан газрын зориулалтыг өөрчлөх эсэх; |  | Үгүй |  |
| 7. Нөхөн сэргээгдэх /нөхөн сэргээгдэхгүй байгалийн баялаг | 7.1. Нөхөн сэргээгдэх байгалийн баялгийг өөрөө нөхөн сэргээгдэх чадавхийг нь алдагдуулахгүйгээ  р зохистой ашиглах эсэх; |  | Үгүй |  |
| 7.2. Нөхөн сэргээгдэхгүй байгалийн баялгийн ашиглалт нэмэгдэх эсэх; |  | Үгүй |  |

**ДОЛОО.ЗОХИЦУУЛАЛТЫН ХУВИЛБАРУУДЫГ ХАРЬЦУУЛЖ ДҮГНЭЛТ, ЗӨВЛӨМЖ БОЛОВСРУУЛСАН БАЙДАЛ**

***7.1. Дүгнэлт:***

**Мал, амьтны эм, тэжээлийн нэмэлтийн тухай** хуулийн **хэрэгцээ, шаардлагын урьдчилсан тандан судалгааг** Засгийн газрын 2016 оны 59 дүгээртогтоолын нэгдүгээр хавсралтын дагуу хийлээ.

7.1.Мал, амьтны эрүүл мэндийн асуудал эрхэлсэн төрийн захиргааны төв байгууллага, Мал, амьтны эрүүл мэндийн асуудал хариуцсан төрийн захиргааны байгууллага болон мал эмнэлгийн эм зүйн үйл ажиллагаанд оролцогч хуулийн этгээдийн чиг үүргийн зохицуулалт тусгагдаагүй бөгөөд чиг үүргийн давхардлыг арилгах шаардлагатай байна.

7.2.Монгол Улсын Засгийн газрын 2021 оны 378 дугаар тогтоолоор мэргэжлийн хяналтын төв болон орон нутгийн байгууллагын мал эмнэлгийн улсын байцаагч нарыг Мал, амьтны эрүүл мэндийн асуудал эрхэлсэн төрийн захиргааны төв байгууллагад шилжүүлсэн ч өнөөгийн хүчин төгөлдөр мөрдөгдөж байгаа Эм, эмнэлгийн хэрэгслийн тухай хуульд мал эмнэлгийн эм, эмнэлгийн хэрэгсэл, эмжүүлсэн тэжээлийн хяналт шалгалтыг хэрэгжүүлэхтэй холбогдсон мал эмнэлгийн улсын байцаагчийн эрх үүрэг зохицуулагдаагүй байна.

7.3.Мал эмнэлгийн эм, эмнэлгийн хэрэгсэл, тэжээлийн нэмэлтийн үйлдвэрлэл, төрөл, тоо хэмжээ нэмэгдэж, орчин үеийн дэвшилтэт технологи нэвтэрч, эм, эмнэлгийн хэрэгслийн хүртээмж сайжирч байгаа хэдий ч мал эмнэлгийн практикт бичил биетний эсрэг эмийн тэсвэржилт, малын эмийн үлдэц, малын эмийн зохисгүй хэрэглээ үүсэх эрсдэл нэмэгдэж байгаа тул энэхүү асуудлыг тусгайлан зохицуулах шаардлагатай байна.

7.4.Мал, амьтны эрүүл мэндийг хамгаалах зорилгоор мал эмнэлгийн үйлчилгээний чанар, хүртээмжийг сайжруулахад эмийн зохистой хэрэглээ ихээхэн чухал. Нэг талаас малчид, мал бүхий иргэн, аж ахуй нэгж өөрсдөө дур мэдэн эм хэрэглэх, хэт дөвийлгөн сурталчилж буруу мэдээлэл түгээх, мал эмнэлгийн эмийн улсын бүртгэлд бүртгэгдээгүй эм, бэлдмэлийг хэрэглэх зэрэг зөрчил гарсаар байна. Иймд эдгээр асуудлыг хуульчлан зохицуулах зайлшгүй шаардлага тулгарч байна.

7.5.Дэлхий дахинд эмийн бүтээгдэхүүний үйлдвэрлэл хурдацтай хөгжиж байгаа нь мал эмнэлгийн эмчилгээ, оношилгооны шинэ дэвшилтэт технологи нэвтрүүлэх, чанар, аюулгүй байдлыг хангах, эмийн худалдаа, хангамж, эмийн бүртгэл, баталгаажуулалт, эмийн нэгдсэн цахим бүртгэлийг нэвтрүүлэх, эмийн зохистой хэрэглээ, төрөөс баримтлах зарчим, мансууруулах болон сэтгэцэд нөлөөт эмийн хяналт, мал эмнэлгийн эм, био бэлдмэл, оношлуур, эмнэлгийн хэрэгсэл, эмжүүлсэн тэжээлийн зөвшөөрөл олгох, төрийн зохицуулалт болон хяналт, дархлаажуулалт зэрэг тулгамдаж буй асуудлуудыг шинээр хуульчлан зохицуулах хэрэгцээ шаардлага байна.

***7.2.Зөвлөмж:***

Хуульд оруулах шаардлагатай байгаа нэмэлт, өөрчлөлтийг тусгахын тулд шинэчилсэн найруулгын төсөл боловсруулах хэрэгтэй бөгөөд зохицуулалтын чиглэлээр дараахь асуудлыг нарийвчлан зохицуулах шаардлагатай байна:

7.2.1.Хуулийн зорилт, мал эмнэлгийн эм, эмнэлгийн хэрэгслийн тухай хууль тогтоомж, төрөөс баримтлах зарчим, нэр томьёоны тодорхойлолт зэргийг тусгах;

7.2.2.Мал эмнэлгийн эм, биобэлдмэл, оношлуур, эмнэлгийн хэрэгсэл, эмжүүлсэн тэжээлийн бүртгэл, мал эмнэлгийн эмийн зөвлөл болон фармакопейн хорооны бүрэн эрхийг талаар тусгах;

7.2.3.Эм, биобэлдмэл, оношлуур, эмнэлгийн хэрэгсэл, тэжээлийн нэмэлтийн баталгаажуулалт, хаяглалт, түүнд тавигдах шаардлагын талаар тусгах;

7.2.4.Судалгаа, шинжилгээ, үйлдвэрлэлийн өргөн туршилт, хэрэглээнд шинэ эм гаргах, эмнэлзүйн өмнөх судалгаа, эмнэлзүйн судалгааны зохицуулалтыг тусгах;

7.2.5.Мал эмнэлгийн эм, биобэлдмэл, оношлуур, эмийн түүхий эд, эмнэлгийн хэрэгсэл, эмжүүлсэн тэжээлийн худалдаа, хангамжийн байгууллага, мал эмнэлгийн эм, биобэлдмэл, оношлуур, эмнэлгийн хэрэгсэл, эмжүүлсэн тэжээлийн үйлдвэр, импортлогч ханган нийлүүлэх байгууллага, мал эмнэлгийн эмийн сан, мал эмнэлгийг үйлчилгээний нэгжийн дэргэдэх эмийн сан болон эдгээрт тавих нийтлэг шаардлага болон үйл ажиллагаанд нь хориглох зүйлийг тусгах;

7.2.6.Хуулийн этгээд, малчин, амьтан маллагч, мал өмчлөгч иргэнд эм, биобэлдмэл, эмнэлгийн хэрэгсэл, эмжүүлсэн тэжээлийн зохицуулалттай холбоотой харилцаанд хориглох зүйлийг тусгах;

7.2.7.Мал эмнэлгийн эм, эмнэлгийн хэрэгсэл, эмжүүлсэн тэжээлийг улсын хилээр нэвтрүүлэх, мансууруулах болон сэтгэцэд нөлөөт эмийн хяналт, мал эмнэлгийн эм, биобэлдмэл, оношлуур, эмийн түүхий эд, эмнэлгийн хэрэгсэл, эмжүүлсэн тэжээлийн зөвшөөрөл олголтын зохицуулалтыг тусгах;

7.2.8.Мал эмнэлгийн эм, биобэлдмэл, оношлуур, эмжүүлсэн тэжээлийн зохистой хэрэглээний зохицуулалтыг тодорхойлох

7.2.9.Бичил биетний тэсвэржилтээс сэргийлэх, малын эмийн үлдэцээс сэргийлэх, эмийн зохистой хэрэглээг төлөвшүүлэх зэрэг зохицуулалтыг тусгах;

7.2.10.Мал эмнэлгийн эм, биобэлдмэл, оношлуур, эмнэлгийн хэрэгсэл, эмжүүлсэн тэжээлийн асуудлаар засгийн газрын бүрэн эрх, мал, амьтны эрүүл мэндийн асуудал эрхэлсэн төрийн захиргааны төв байгууллагын бүрэн эрх, мал, амьтны эрүүл мэндийн асуудал хариуцсан төрийн захиргааны байгууллага бүрэн эрхийг тусгах;

7.2.11.Мал эмнэлгийн эмийн сорилт, баталгаажуулалтын байгууллагын хэрэгжүүлэх үйл ажиллагаа, бүх шатны засаг дарга бүрэн эрх, хувийн ба мэргэжлийн төрийн бус байгууллагын оролцооны талаар тусгах;

7.2.12.Мал эмнэлгийн эм, биобэлдмэл, оношлуур, эмнэлгийн хэрэгсэл, эмжүүлсэн тэжээлд тавих хяналт шалгалтын зохицуулалтыг тусгах;

7.2.13.Дархлаажуулах бэлдмэлийн талаархи төрийн зохицуулалт, дархлаажуулалтын бүтээгдэхүүнд тавих шаардлага, дархлаажуулалтын бүтээгдэхүүнийг хадгалах, тээвэрлэх, дархлаажуулах бүтээгдэхүүний хангамжын зохицуулалтыг тусгах;

7.2.14.Мал эмнэлгийн эм, биобэлдмэл, оношлуур, эмнэлгийн хэрэгсэл, эмжүүлсэн тэжээлийн мэдээлэл, мал эмнэлгийн эм, биобэлдмэл, оношлуур, эмнэлгийн хэрэгсэл, эмжүүлсэн тэжээлийн зар сурталчилгааны зохицуулалтыг тусгах зэрэг болно.

-----о0о-----

1. Монгол Улсын Засгийн газрын 2016 оны 59 дүгээр тогтоолын нэгдүгээр хавсралт [↑](#footnote-ref-1)